Odpovedná nóta

								
           Vaša Excelencia,

           mám  česť potvrdiť príjem Vašej  nóty zo dňa 5. júna 2001, v ktorej ste mi z poverenia vlády Spolkovej republiky Nemecko navrhli uzavretie dohody o zmene Dohody medzi vládou Spolkovej republiky Nemecko a vládou Slovenskej republiky o zamestnávaní  pracovníkov na rozšírenie ich odborných a jazykových vedomostí z 18. marca 1996 v tomto  znení:

          „ Pán minister,

mám tú česť navrhnúť Vám v mene vlády Spolkovej republiky Nemecko nasledovnú dohodu k zmene Dohody medzi vládou Spolkovej republiky Nemecko a vládou Slovenskej republiky o zamestnávaní pracovníkov na rozšírenie ich odborných a jazykových vedomostí (Dohoda o hosťujúcich pracovníkoch) z 18. marca 1996:

„1. V článku 5 odseku 1 dohody z 18. marca sa nahradí číslo „700“ číslom „1000“.
2. Táto dohoda sa uzavrie v nemeckom a slovenskom jazyku, pričom obe znenia majú rovnakú platnosť“

Ak vláda Slovenskej republiky  súhlasí s návrhmi uvedenými v bodoch 1 a 2, budú tieto nóty a súhlas Vašej vlády vyjadrený v odpovednej nóte Vašej Excelencie tvoriť  dohodu medzi našimi vládami, ktorá nadobudne platnosť dátumom Vašej odpovednej nóty.

Prijmite prosím, pán minister, vyjadrenie mojej najhlbšej úcty.“

Mám česť oznámiť Vám, že vláda Slovenskej republiky súhlasí s návrhmi, ktoré obsahuje Vaša nóta. Vaša nóta a táto odpoveď tvoria týmto Dohodu medzi vládou Spolkovej republiky Nemecko a vládou Slovenskej republiky k zmene Dohody medzi vládou Spolkovej republiky Nemecko a vládou Slovenskej republiky o zamestnávaní pracovníkov na rozšírenie ich odborných a jazykových vedomostí, ktorá nadobudne platnosť dnešným dňom.

Prijmite prosím, Vaša Excelencia,  ubezpečenie o mojej najhlbšej úcte.

Jeho Excelencia

Dr. Frank  Lambach
veľvyslanec 
Spolkovej republiky Nemecko
B r a t i s l a v a

Veľvyslanec
Spolkovej republiky Nemecko

Dr. Frank Lambach

									Bratislava 5. júna 2001

 Pán minister,

mám tú česť navrhnúť Vám v mene vlády Spolkovej republiky Nemecko nasledovnú dohodu na zmenu Dohody medzi vládou Spolkovej republiky Nemecko a vládou Slovenskej republiky o zamestnávaní pracovníkov na rozšírenie ich odborných a jazykových vedomostí (Dohoda o hosťujúcich pracovníkoch) z 18. marca 1996:

„1. V článku 5 odseku 1 dohody z 18. marca sa nahradí číslo „700“ číslom „1000“.
2. Táto dohoda sa uzatvorí v nemeckom a slovenskom jazyku, pričom obe znenia majú rovnakú platnosť“

Ak vláda Slovenskej republiky vyjadrí súhlas s návrhmi uvedenými v bodoch 1 a 2. budú tieto nóty a súhlas Vašej vlády vyjadrený v odpovednej nóte Vašej Excelencie tvoriť  dohodu   medzi našimi vládami, ktorá nadobudne platnosť dátumom Vašej odpovednej nóty.

Prijmite prosím pán minister, vyjadrenie mojej najhlbšej úcty.“

Excelencia

Pán Eduard Kukan
minister zahraničných vecí
Slovenskej republiky

B r a t i s l a v a